தேவநேயப் பாவாணர் விருது

தேவநேயப் பாவாணர் விருது (Devaneya Pavanar Award) என்பது தமிழ் அகராதியியல், சொற்பிறப்பியல் மற்றும் அகராதித் தொகுப்பு ஆகியவற்றில் சிறந்து விளங்கும் அறிஞர்களுக்காகத் தமிழ்நாடு அரசின் செந்தமிழ்ச் சொற்பிறப்பியல் அகரமுதலித் திட்ட இயக்ககத்தின் வழியாக வழங்கப்படும் ஒரு மதிப்புமிக்க விருதாகும். 2020 ஆம் ஆண்டு முதல் ஆண்டுதோறும் 'தேவநேயப் பாவாணர் விருது' வழங்கப்படுகிறது.  

தமிழ் மொழியின் செழுமைக்கும் வளர்ச்சிக்கும் குறிப்பிடத்தக்க பங்களிப்புகளைச் செய்தவர்களை அங்கீகரிக்கும் வகையில் வழங்கப்படும் இவ்விருதுடன், வெற்றியாளர்களுக்கு 2 லட்சம் ரூபாய் ரொக்கப் பரிசும் ஒரு தங்கப் பதக்கமும் வழங்கப்படுகிறது.  புகழ்பெற்ற அறிஞரான தேவநேயப் பாவாணரின் மரபைப் போற்றும் வகையில் தமிழ்நாடு அரசால் இவ்விருது நிறுவப்பட்டது.

தகுதிகள்
தமிழ் வேர்ச்சொல் ஆய்வு, அகராதி உருவாக்குதல், தனித்தமிழைப் பின்பற்றுதல் உள்ளிட்ட ஆய்வும் தமிழ் ஈடுபாடும் கொண்டு பணியாற்றுகிற, அகராதியியல் துறையில் சிறந்து விளங்கும் உள்நாட்டு அறிஞர் ஒருவர்க்கு இவ்விருது வழங்கப்படுகிறது.

விருது பெற்றோர்
 ஆண்டு  விருது பெற்றவர் 2020கு. சிவமணி2021கு. அரசேந்திரன்2022இரா. மதிவாணன்2023ப. அருளி2024பா. ரா. சுப்பிரமணியன்

மேற்கோள்கள்

பகுப்பு:தமிழ் வளர்ச்சித் துறை விருதுகள்